**Karjeras nedēļa 2024**

**7. – 11. oktobris**

**Izglītība un karjera ikvienam**

|  |  |  |  |  |
| --- | --- | --- | --- | --- |
| **Diena** | **Dienas tēma / sauklis** | **Pasākumu ieteikumi** | **Piedāvājums no VIAA puses** | **Iespējamā tematika, pasākumu veidi, idejas, izmantojamie resursi** |
| P  7.10. | **"No izaicinājuma līdz risinājumam"** | Diskusija:  **"No izaicinājuma līdz risinājumam"**  SR: atpazīt esošās problēmas, kas kavē vienlīdzīgu karjeras iespēju realizāciju. Savstarpēji un ar ekspertu palīdzību iepazīt problēmu risinājumus.  Ieteicams no 8. – 9. kl.  1. tēma. Jaunietis izvēles priekšā. Nezina, ko grib. Jūtas atstumts, nesaprasts. Iespējams, ir šķēršļi, kas neļauj atvērties – valodas barjera, finansiālas grūtības, saskarsmes problēmas, īpašas vajadzības Kā saņemt sevi rokās? Kur iesaistīties? Kā neapjukt? Ieteikumi. Piedāvājumi.  2. tēma. Vai darba tirgū pastāv dzimumu diskriminācija? Vai pastāv sieviešu un vīriešu profesijas? Vai un kādi ir profesiju stereotipi. Piemēri, kas tos “apgāž”. Cilvēki, kuri ir pierādījuši pretējo.  3. Pirmā darba pieredze. Pārpratumi, grūtības. Vai mazkvalificēts darbs dod pieredzi? Vai pastāv diskriminācija attiecībā uz darbinieka vecumu? Pārmērīgas prasības karjeras sākumā. Darba devējs – ko no viņa gaidīt un ko negaidīt? Kā saņemties, ja uz jau 101 pieteikumu neatbild par saņemšanu, nav atbildes …  4. Izglītības iespējas ikvienam. Kādi šķēršļi un grūtības var apdraudēt cerēto izglītības un karjeras plānu? Ja esi jaunietis ar īpašām vajadzībām vai eksistē citi jūtami šķēršļi (attālums, finanses, valodas barjera), kur saņemt palīdzību, padomus? Par ko domāt, ko noskaidrot pirms studiju uzsākšanas un kā rīkoties? | **Materiāls diskusijas norisei**  1. Četru problēmjautājumu atspoguļojums četros dažādos formātos.  2. Iespējamie pieturas punkti diskusijas organizēšanai, papildjautājumi problēmu iztirzāšanai.  3. Četru ekspertu komentāri video formātā.  Materiāls atrodams: <https://drive.google.com/drive/folders/1b3nGvJpCQmBd8BGSGLdeA7oYeu3XaANT?usp=sharing> | Iespēju robežās mācību stundu laikā tiek skarti jautājumi, kas sasaucas ar KN tēmu.  Piemēram, matemātikā uzdevumi saistīti ar mērījumiem vides pieejamībai cilvēkiem ar kustību traucējumiem – uzbrauktuvju slīpumi, durvju platumi.  Bioloģijā vai sociālajās zinībās – par veselības faktoriem dažādās profesijās, par labbūtību darba vietā, par darba drošību.  Iesakāms arī [NIID tests Vērtību svērtuve](https://testi.niid.lv/test/vertibu-svertuve)  Izmantojamas arī vairākas metodikas no <https://www.viaa.gov.lv/lv/media/2540/download?attachment>, piemēram, 91. metodika |
| O  8.10. | **Empātijas diena** | 1. Ikdienā mācību stundās izmantot uzdevumus, lai attīstītu empātiju; 2. Paredzēt, piemēram, brīvprātīgā darba aktivitātes, tiekoties un palīdzot cilvēkiem ar īpašām vajadzībām u.c. 3. Uzzinām un iepazīstam, ko nozīmē “vieglā valoda”, meklējam piemērus, vingrināmies mācību stundās, ko nozīmē sniegt palīdzību klasesbiedram “vieglajā valodā”, izskaidrot u.c. | Ar gūtajiem iespaidiem no tematiskajiem Karjeras nedēļas dalīties arī sociālo tīklu ierakstos, savās publikācijās:   * izmantojot mirkļbirkas **#KarjerasNedēļa** un **#KarjerasNedēļa2024**; * Facebook platformā atzīmējot lapas [**@TavaiKarjerai**](https://www.facebook.com/TavaiKarjerai) un [**@VIAA.lv**](https://www.facebook.com/VIAA.LV/), savukārt X platformā - [**@TavaiKarjerai**](https://twitter.com/TavaiKarjerai) un [**@VIAA\_LV**](https://twitter.com/VIAA_LV).   Attēlus ar nelielu notikuma aprakstu (skolas nosaukums, aktivitātes nosaukums, dalībnieku skaits u.tml.) iespējams nosūtīt arī uz Valsts izglītības attīstības aģentūras e-pastu [viaa.majaslapa@gmail.com](mailto:viaa.majaslapa@gmail.com) . | **Empātija** jeb līdzjūtība ir otra cilvēka emocionālā stāvokļa izpratne līdzpārdzīvojot; spēja paralēli pārdzīvot tās emocijas, kuras izjūt otrs, it kā iekļūstot otra subjektīvajā jūtu pasaulē. Tas nozīme, ka cilvēks jūt otra prieku vai bēdas tā, kā to jūt otrs, un saprot iemeslus šīm jūtām tā, kā to saprot otrs, vienlaicīgi tomēr saglabājot nelielu distanci, skatoties kā no malas, nesaplūstot ar otru cilvēku. Var teikt, ka empātija ietver delikātu klātbūtni cita cilvēka izjūtām, bez vērtējuma, kritikas vai nosodījuma, un ar gatavību sniegt emocionālu atbalstu. |
| T  9.10. | **Vienlīdzīgas tiesības un iespējas**  **darba tirgū** | 1. Organizējot klašu vai mācību ekskursijas uz uzņēmumiem, iestādēm, tiek akcentēti īpašie jautājumi:  * Vides pieejamība cilvēkiem ar kustību, redzes, dzirdes problēmām; * Kāds ir darbinieku sastāvs uzņēmumā pēc dzimuma, vecuma utt. Vai īpaši pie tā tiek piedomāts, kāpēc? * Kā darba devējs rūpējas par darbinieku labbūtību? * Vai pie uzņēmēja / iestādē var strādāt cilvēki ar īpašām vajadzībām. Kādos darbos?   Ieteicams veidot kā pētījumu / projekta darbiņu savā dzīves vietā, novērtēt un piešķirt pateicības un uzlīmes, kā arī atzīmēt interaktīvajā kartē. | 1. Pateicības, uzlīmes, kuras pasniegt skolēnu novērtētajiem uzņēmumiem, iestādēm. Interaktīvā karte, kurā fiksē labākos piemērus vides pieejamībai sabiedriskās ēkās – aptiekās, skolās, bērnudārzos, veikalos u.c. vides objektu atzīmēšanai. Nepieciešams izmantot telefonus vai pēc tam skolotājs visus safotografētos objektus saliek no datora.   Septembra beigās ieraksts un materiāli būs atrodami Google Drive diskā:<https://drive.google.com/drive/folders/1b3nGvJpCQmBd8BGSGLdeA7oYeu3XaANT?usp=sharing> | Izmantojams: <http://www.videspieejamiba.lv/>  Var pētīt pašvaldības atbalstu cilvēkam ar speciālām vajadzībām, izzināt iespējas Latvijā dažādiem atbalsta veidiem u.c. <https://www.lm.gov.lv/lv/nozares-politika> |
| C  10.10. | **Arī vecāki mācās!** | 1. Skola informē vecākus par iespēju piedalīties diskusijā tiešsaistē par mūžizglītības kultūru Latvijā un labo praksi nodarbināto iesaistē pieaugušo izglītībā. 2. Iesaistās pasākumā “Sarunas par kopīgo”, ko organizē pieaugušo izglītības koordinators pašvaldībā. (BROKASTIS - SARUNAS PĒC DARBA - KAFIJAS PAUZE u.tml.). 3. PKK organizē pasākumu “Arī vecāki mācās”: Informatīvi izglītojoši pasākumi izglītības iestāžu izglītojamo vecākiem (lekcijas, forumi, darbnīcas) par mūžizglītības nozīmi, kultūru, kā arī par Projekta iespējām. 4. PKK, sadarbojoties ar vietējiem uzņēmējiem, organizē pasākumu “Mācies un nāc pie mums strādāt!”. Vietējie darba devēji Karjeras nedēļas ietvaros aicina pie sevis uzņēmumos ne tikai skolēnus, bet arī viņu vecākus, informējot par vakancēm, par mācību vajadzībām un iespējām Projekta ietvaros, kā arī iepazīstinot ar potenciālo darba vidi, tādējādi motivējot pieaugušos apsvērt iespēju mācīties. Pasākuma ietvaros PKK kopā ar potenciālo izglītojamo personu dodas vizītē uz uzņēmumu un iepazīstas ar profesijas pienākumiem un uzdevumiem klātienē, tā pēc būtības attīstot arī darba vidē balstītas karjeras konsultācijas. | **VIAA noorganizēta publiska diskusija (1. pasākums) tiešsaistē 10.oktobrī (laiks tiks precizēts).** Tās dalībnieki pašvaldību pārstāvji, pieaugušo izglītības koordinatori, karjeras konsultanti, darba devēji un nozaru pārstāvji, pieaugušo izglītības pakalpojumu sniedzēji, nodarbinātie ar pozitīviem pieredzes stāstiem par iesaisti pieaugušo izglītībā u.c.  **VIAA nodrošina 2. – 4. pasākumu metodisko atbalstu (skat. pielikumu!)** | 1. – 4. pasākumu laiku pa nedēļu var variēt. |
| P  11.10. | **Iekļaujošas sabiedrības virzienā** | Skolēni prezentē savus vides pieejamības projektiņus, spēlē spēles, piedalās konkursos, iepazīstas ar informāciju, pārrunā nedēļā dzirdēto, redzēto. | 1. spēle – viktorīna – diskusija  par profesiju stereotipiem, sākot no apm. 7. klases. Tiek aktualizēta [www.profesijupasaule.lv](http://www.profesijupasaule.lv) lietošana un iepazītas profesijas. Ieteikumi pasākuma organizēšanai un materiāls būs atrodams šeit: <https://drive.google.com/drive/folders/1b3nGvJpCQmBd8BGSGLdeA7oYeu3XaANT?usp=sharing>  2. Karjeras nedēļā [www.NIID.lv](http://www.NIID.lv) lietotāju - skolotāju, vecāku, karjeras konsultantu rīcībā VIAA nodod interaktīvu materiālu – profesiju aprakstu un izglītības iestāžu katalogu karjeras izvēlei bērniem un jauniešiem ar īpašām vajadzībām. | Aktualizē infografiku “Vienlīdzīgas karjeras iespējas sievietēm un vīriešiem”, diskutē par to:<https://www.viaa.gov.lv/lv/media/2549/download?attachment> |